KURZUS: Környezet-gazdaságtan

MODUL: III. modul: A környezetszennyezés és csökkentése

10. lecke: A szennyezés csökkentése nem tökéletesen keveredő szennyezések esetében

| Ebben a leckében a szennyezettség kialakulásának témaköre áll. Megismerésre kerül az immisszió fogalma, valamint egy helyi légköri probléma a savas eső.
A követelmények eredményes teljesítése érdekében olvassa el a Környezetgazdaságtan c. jegyzet 10. fejezetet, a 10.1. és 10.2. alfejezeteket!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Tanulmányozza a savasodás jelenségét! Jegyezze meg mely szennyezőanyagok idézik elő a problémát! Tanulja meg az immisszió fogalmát! Tanulja meg az átviteli együttható fogalmát és az értékét befolyásoló tényezőket! Tanulmányozza az emisszió és immisszió összefüggését bemutató képletet! Oldja meg a fejezet végén található gyakorló feladatot! Tanulmányozza az immissziós norma fogalmát! Tanulja meg a short term szennyező fogalmát! Jegyezze meg, melyek a short term szennyezők!
Követelmények
A leckét akkor sikerült megfelelően elsajátítania, ha Ön képes
felismerni a savasodás fogalmát, felsorolásból kiválasztani a savasodást előidéző elsődleges és másodlagos szennyezőket, felismerni az immisszió fogalmát, felismerni az átviteli együttható fogalmát, felsorolásból kiválasztani az átviteli együttható értékét befolyásoló tényezőket, felismerni az emisszió és immisszió összefüggését bemutató helyes képletet, számítási feladatban alkalmazni a képletet, megoldani a jegyzetben szereplő feladathoz hasonló típusú számítási feladatokat, felismerni az immissziós norma fogalmát, felismerni a short term szennyező fogalmát, felsorolásból kiválasztani short term szennyezőket.
Önellenőrző kérdések

| 1. Mi a savasodás?
| A savas csapadék hatására a környezeti elemek természetes pH értékének növekedése.
| A savas csapadék hatására a környezeti elemek természetes pH értékének csökkenése.
| Természetbe közvetlenül juttatott savak hatására a természeti környezet károsodása.
| Természetbe juttatott savak maró hatása.
2. Mely elsődleges szennyező anyagok idézik elő a savasodást?
| ózon
| szén-dioxid
| kén-dioxid
| CFC-k
| nitrogén-oxidok
3. Mely másodlagos szennyező anyagok idézik elő a savasodást?
| sósav
| kénsav
| citromsav
| salétromsav
| ecetsav
4. Mi az immisszió?
| Egy meghatározott befogadó közegben megfigyelhető szennyezőanyag kibocsátás.
| Az emisszió hatására kialakuló szennyezettség.
| A kibocsátott szennyezőanyag mennyisége.
| A szennyezőanyag egységnyi idő alatt történő kibocsátása.
5. Mi az átviteli együttható?
| Az emisszió és az immisszió átlaga.
| A szennyezés és a szennyezettség közötti összefüggés.
| A szennyezés mértékének mérőszáma.
| Az immisszió arányának mutatószáma.
6. Melyek a helyes képletek?
| e*a=i
| i*a=e
| a=i/e
| a=e/i
7. Mely tényezők befolyásolhatják az átviteli együttható értékét?
| a kibocsátott szennyezőanyag mennyisége
| a kémény magassága
| a receptor tulajdonságai
| az uralkodó széljárás
| az emisszió mértéke
8. Mi az immissziós norma?
| előírt szennyezési szint
| kialakuló szennyezettség szintje
| szennyezettségi határérték
| immisszió elhárítási költség
9. Mit nevezünk short term szennyezőnek?
| Olyan szennyezőanyag, amely csak későbbi időpontban fejti ki káros hatását.
| Olyan szennyezőanyag, amely egy évnél rövidebb ideig tartózkodik a légkörben.
| Olyan szennyezőanyag, amely globális környezeti problémákat okoz.
| Olyan szennyező forrás, amely rövid távon szennyezőanyagot bocsát ki.
10. Az alábbiak közül melyik short term szennyező?
| szén-dioxid
| kén-dioxid
| CFC
| nitrogén-oxidok
| ózon
11. Oldja meg a fejezet végén található gyakorló feladatot! Adja meg a feladat kérdéseire kapott eredményeket!
A település levegőjét két üzem szennyezi. A táblázat mutatja a két üzem NOx kibocsátási adatait (kg/nap) és a levegőben mért NOx koncentráció alakulását (ppm) a mérés időpontjában.
| e A | e B | i
m.e.: | kg/nap | kg/nap | ppm
1. mérés | 200 | 300 | 550
2. mérés | 170 | 240 | 448
3. mérés | 225 | 330 | 609
11/a. Mekkora a két üzem kéményének átviteli együtthatója az adott receptorra? Az e*a=i összefüggést felhasználva az egyes mérések eredményeiből számítsa ki az átviteli együtthatók értékét! aA = aB =
11/b. Mennyi az A és B üzem hozzájárulása a szennyezettséghez a 3. mérés esetében? iA = iB =