KURZUS: Környezet-gazdaságtan

MODUL: IV. modul: Természeti erőforrások

11. lecke: A természeti erőforrások gazdaságtanának alapjai és a korlátlanul megújuló természeti erőforrások

| Ebben a leckében bevezetjük a természeti erőforrások gazdaságtanának alapfogalmait és megismerkedünk a természeti erőforrások egyes csoportjaival, majd részletesen tárgyaljuk az első csoport, a korlátlanul megújuló természeti erőforrások tulajdonságait.
A követelmények eredményes teljesítése érdekében olvassa el a Környezetgazdaságtan c. jegyzet 11. fejezetét, a 12. fejezet bevezetőjét és a 12.1. alfejezetet!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Tanulja meg a természeti erőforrások, a megújuló és kimerülő erőforrások fogalmát! Tanulja meg a természeti erőforrások csoportosítását a 12.1. ábra alapján! Tanulmányozza a szűkösség fogalmát, az abszolút és relatív szűkösség jellemzőit! Tanulmányozza a 11.1. táblázatot! Tanulja meg a szűkösséget enyhítő tényezőket! Tanulmányozza a tárolhatóság fogalmát! Tanulja meg a korlátlanul megújuló erőforrások fogalmát! Tanulmányozza mely erőforrások sorolhatók ebbe a csoportba!
Követelmények
A leckét akkor sikerült megfelelően elsajátítania, ha Ön képes
természeti erőforrásokra vonatkozó állításokról eldönteni, hogy igazak vagy hamisak, egyes erőforrásokról eldönteni, hogy a természeti erőforrások mely csoportjába tartoznak, a szűkösségre vonatkozó állításokról eldönteni, hogy igazak vagy hamisak, egyes erőforrásokról eldönteni, hogy szűkösek vagy nem, felsorolásból kiválasztani a szűkösséget enyhítő tényezőket, egyes erőforrásokról eldönteni, hogy tárolhatóak vagy nem, felismerni a korlátlanul megújuló erőforrások fogalmát, felsorolásból kiválasztani a korlátlanul megújuló erőforrásokat, felsorolásból kiválasztani a nap energiájából származó erőforrásokat.
Önellenőrző kérdések

| 1. Döntse el, hogy az alábbi állítások igazak vagy hamisak!
Természeti erőforrásoknak nevezzük azokat az anyagokat és energiaforrásokat, amelyeket az emberiség képes előállítani. |
Megújuló természeti erőforrásoknak nevezzük azokat az erőforrásokat, amelyek emberi léptékkel nézve rövid időn belül képesek megújulni. |
Kimerülő erőforrásoknak nevezzük azokat az erőforrásokat, amelyeket az emberi technológia képes újrahasznosítani. |
2. Döntse el, hogy az alábbi állítások igazak vagy hamisak!
Szűkösnek nevezünk egy erőforrást, ha a kínálata nem tudja kielégíteni a keresletet. |
Az abszolút szűkösség a kimerülő erőforrásokra mindig jellemző. |
Az abszolút szűkösség megújuló erőforrások végtelen készleteire is igaz lehet. |
3. Döntse el, hogy az alábbi állítások igazak vagy hamisak!
A relatív szűkösség csak a kimerülő erőforrásokra lehet jellemző. |
A relatív szűkösség fogalma adott helyen és időben jelentkezhet. |
A relatív szűkösség fogalma alapján a kimerülő erőforrások is lehetnek nem szűkösek. |
4. Jelölje meg, hogy az alábbiak közül mely tényezők enyhíthetik a szűkösséget!
| újrahasznosítás
| tárolhatóság
| helyettesíthetőség
| megújulóképesség
| technológiai fejlődés
| kitermelés optimalizálása
5. Az alábbi erőforrásokról döntse el, hogy a relatív szűkösség szempontjából az erőforrások mely csoportjába tartoznak! Töltse ki értelemszerűen a táblázat kipontozott celláit! Írja be a megfelelő számokat a mezőkbe! 1. Fosszilis energiahordozók 2. Napenergia 3. Levegő 4. Réz 5. Víz 6. Halállomány 7. Szél
Erőforrás | Szűkös | Nem szűkös
Nem megújuló |  |
Korlátlanul megújuló |  |
Korlátozottan megújuló |  |
6. Jelölje meg az alábbi energiaforrások közül a rosszul tárolhatókat!
| biomassza
| geotermikus energia
| vízenergia
| elektromos áram
| napenergia
7. Az alábbiak közül melyik a helyes definíció?
| Egy erőforrás korlátlanul megújuló, ha állománya az emberi felhasználás mellett sosem tekinthető relatív szűkösnek.
| Egy erőforrás korlátlanul megújuló, ha a természeti folyamatok által, emberi léptékkel nézve rövid idő alatt képes újratermelődni.
| Egy erőforrás korlátlanul megújuló, ha a mennyisége független az emberi felhasználás mértékétől, és állománya korlátlannak tekinthető.
| Egy erőforrás korlátlanul megújuló, ha az emberiség számára a természetben rendelkezésre áll.
8. Az alábbi energiaforrások közül melyik nem korlátlanul megújuló?
| napenergia
| szélenergia
| vízenergia
| geotermikus energia
| nukleáris energia
| árapály energia
| fosszilis energiahordozók
9. Az alábbi energiaforrások melyik nem a nap energiájából származik?
| geotermikus energia
| szélenergia
| árapály energia
| fosszilis energiahordozók
| biomassza
| nukleáris energia