KURZUS: Környezet-gazdaságtan

MODUL: IV. modul: Természeti erőforrások

12. lecke: A korlátozottan megújuló természeti erőforrások

| Ebben a leckében részletesen tárgyaljuk a természeti erőforrások következő csoportja, a korlátozottan megújuló természeti erőforrások tulajdonágait és gazdaságtanát.
A követelmények eredményes teljesítése érdekében olvassa el a Környezetgazdaságtan c. jegyzet 12. fejezet 12.2. alfejezetét!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Tanulja meg a korlátozottan megújuló erőforrások fogalmát! Tanulmányozza mely erőforrások sorolhatók ebbe a csoportba! Tanulmányozza az egyes a korlátozottan megújuló erőforrások tulajdonságait! Tanulmányozza a szmog kialakulásának lényegét! Tanulja meg az inverzió fogalmát! Tanulja meg a szmog két típusának jellemzőit! Tanulmányozza a biológiailag megújuló erőforrások megújuló képességére és termelésére vonatkozó összefüggéseket! Tanulmányozza a biológiai növekedési görbét és nevezetes pontjait a 12.6 és 12.7 ábra alapján! Tanulja meg a biológiai növekedési törvényt! Tanulja meg a fenntartható hozamra vonatkozó összefüggéseket! Tanulmányozza a biodiverzitás csökkenésének problémáját és okait! Oldja meg és ábrázolja a fejezet végén található gyakorló feladatot!
Követelmények
A leckét akkor sikerült megfelelően elsajátítania, ha Ön képes
felismerni a korlátozottan megújuló erőforrások tulajdonságait, felsorolásból kiválasztani a korlátozottan megújuló erőforrásokat, a korlátozottan megújuló erőforrásokra vonatkozó állításokról eldönteni, hogy igazak vagy hamisak, felsorolásból kiválasztani a talaj funkcióit, a szmogra vonatkozó állításokról eldönteni, hogy igazak vagy hamisak, felismerni az inverzió fogalmát, a szmog két típusára vonatkozó állításokról eldönteni, hogy igazak vagy hamisak, felsorolásból kiválasztani a jellemzőiket, a biológiailag megújuló erőforrások megújuló képességére és termelésére vonatkozó állításokról eldönteni, hogy igazak vagy hamisak, felismerni a biológiai növekedési görbét és meghatározni nevezetes pontjait, felismerni a biológiai növekedési törvény helyes meghatározását, a fenntartható hozamra vonatkozó állításokról eldönteni, hogy igazak vagy hamisak, felsorolásból kiválasztani a biodiverzitás csökkenésének emberi hatásait, felismerni a biodiverzitás fogalmát, megoldani a jegyzetben találhatóhoz hasonló típusú számítási feladatokat.
Önellenőrző kérdések

| 1. Az alábbiak közül melyik nem jellemző a korlátozottan megújuló erőforrásokra?
| Állományuk mérete folyamatosan változik.
| Emberi beavatkozással a reprodukciós képességük befolyásolható.
| Ezek az erőforrások mindig szűkösek.
| Kimerülővé is válhatnak.
| Lehetnek élő és élettelen erőforrások.
| Csak a megújulás üteménél nagyobb mértékben szabad felhasználni.
2. Az alábbi erőforrások közül melyek nem korlátozottan megújulók?
| tiszta levegő
| talaj
| nap
| szél
| víz
| vízenergia
| élő szervezetek
3. Döntse el, hogy az alábbi állítások igazak vagy hamisak!
A levegő megújuló képességének korlátját az öntisztuló képessége jelenti. |
A levegő, mint természeti erőforrás korlátlanul áll rendelkezésre, ezért korlátlanul megújuló erőforrásnak tekinthető. |
4. Döntse el, hogy az alábbi állítások igazak vagy hamisak!
A víz nem szűkös erőforrás, mert a körforgása biztosítja folyamatos megújulását. |
A víz megújulóképességét a mennyisége és a minősége is meghatározza. |
5. Döntse el, hogy az alábbi állítások igazak vagy hamisak!
A talaj összetett erőforrás. |
A talaj nem szűkös erőforrás, hiszen minősége javítható. |
6. Az alábbiak közül válassza ki a talaj valódi funkcióit!
| élettér az ember számára
| a biodiverzitás része
| vizet és tápanyagokat szállít
| fontos szerepe van az anyagok körforgásában
| szennyezésbefogadó közeg
| alapanyagul szolgál egyes mesterséges anyagok előállításához
7. Az alábbiak közül melyik a helyes definíció?
| Az inverzió az a légköri jelenség, mely a meleg és hideg légrétegek keveredése során alakul ki.
| Az inverzió az a légköri jelenség, melynek hatására a meleg levegő felfelé száll.
| Az inverzió a légkör olyan rétege, amelyben a levegő hőmérséklete a magassággal növekszik.
| Az inverzió a légkör olyan rétege, amelyben a hideg és meleg levegő találkozik.
8. Döntse el, hogy az alábbi szmogra vonatkozó állítások igazak vagy hamisak!
A short term szennyezők feldúsulását jelenti a légkörben. |
Magyarul füstködnek nevezzük. |
Kialakulását az inverzió okozza. |
9. Döntse el, hogy az alábbi szmogra vonatkozó állítások igazak vagy hamisak!
Két alaptípusa a new yorki és a londoni szmog. |
Alapvetően a hideg levegőben lévő szennyezőanyagok távozása okozza. |
10. Döntse el, hogy az alábbi szmogra vonatkozó állítások igazak vagy hamisak!
Az időjárás nagymértékben befolyásolja a kialakulását. |
Csak hideg időben alakul ki. |
11. Az alábbi állítások közül melyek igazak a los angelesi szmogra?
| Nyáron alakul ki.
| Legfontosabb szennyezői az NOx és a CO.
| Más néven fotokémiai szmognak is nevezik.
| Erősen felhős időben jellemző.
| A modern nagyvárosok tipikus jelensége.
| A reggeli órákban alakul ki.
12. Az alábbi állítások közül melyek igazak a londoni szmogra?
| Fűtési szezonban alakul ki.
| Legfontosabb szennyezői a SO2, a CO és a korom.
| Más néven fotokémiai szmognak is nevezik.
| Erősen felhős vagy ködös időben jellemző.
| A modern nagyvárosok tipikus jelensége.
| Az esti órákban általában megszűnik.
13. Döntse el, hogy az alábbi állítások igazak vagy hamisak!
Egy populáció mérete a fennmaradáshoz szükséges minimális létszám és az eltartóképesség között változhat. |
Az eltartóképesség a minimális populációméretet jelenti. |
Egy populáció mérete emberi beavatkozás nélkül az eltartóképességen fog stabilizálódni. |
14. Döntse el, hogy az alábbi állítások igazak vagy hamisak!
Az eltartóképességhez tartozó populációméret esetén az állomány növekedése nulla. |
A minimális populációméret alatt a növekedési ütem negatív, vagyis az állomány csökken. |
15. Döntse el, hogy az alábbi állítások igazak vagy hamisak!
A megújuló erőforrás megújulóképességének korlátját a maximális populációméret jelenti. |
Az állomány ki fog halni, ha a populáció mérete az eltartóképesség alá csökken. |
16. Az alábbiak közül melyik a helyes meghatározás?
| A biológiai növekedési törvény kimondja, hogy a populáció növekedése a kiinduló egyedszámtól és a fenntartható hozamtól függ.
| A biológiai növekedési törvény kimondja, hogy a populáció mérete a növekedési ütemtől és a kiinduló egyedszámtól függ.
| A biológiai növekedési törvény szerint egy adott populáció növekedését a populáció mérete és a környezet eltartóképessége határozza meg.
| A biológiai növekedési törvény szerint egy adott populáció növekedését a populáció minimális nagysága és a környezet eltartóképessége határozza meg.
17. Döntse el, hogy az alábbi állítások igazak vagy hamisak!
A maximális fenntartható hozamhoz tartozó populációméret az eltartóképesség által meghatározott populációméret. |
A fenntartható hozam megegyezik a populáció éves növekményével. |
18. Döntse el, hogy az alábbi állítások igazak vagy hamisak!
A biológiailag megújuló erőforrások fenntartható használatát az a hozam biztosítja, amely éppen egyenlő az adott populáció mérethez tartozó természetes növekmény felével. |
A legnagyobb éves növekedést a populáció az eltartóképesség felénél mutatja. |
Egy populáció méretét akkor tudjuk hosszú távon megóvni, és a legnagyobb hozamot elérni, ha minden évben az éves növekménynél kevesebbet termelünk ki. |
19. Az alábbi ábrán a biológiai növekedési görbét ábrázoltuk. Párosítsa össze az egyes értékek megnevezéseit azok betűjelével! Írja be a megfelelő betűket a mezőkbe! maximális fenntartható hozam maximális fenntartható hozamhoz tartozó populáció méret eltartóképesség minimális populációméret K/2
20. Mi a biodiverzitás?
| Fajok sokfélesége.
| Fajok megjelenési formái a Földön.
| Fajok közötti különbség.
| Fajok eltűnése Földön.
21. Az alábbiak közül válassza ki, hogy az emberi tevékenység miképpen idézheti elő a fajok számának csökkenését!
| élőhely elpusztítása
| környezetszennyezés
| őshonos növények és állatok betelepítése
| túlhasználat
| állatkertek létrehozás
| természetvédelem
22. Vadnyúl állomány éves növekedését a g=0,5*(4-p)2 összefüggéssel jellemezhetjük, ahol p a nyulak száma (ezer darab) g pedig az éves növekmény (ezer darab).
22/a. Mennyi a nyulak maximális létszáma? (Ahol g=0) pmax =
22/b. Mekkora populáció esetén legnagyobb az állomány növekedési üteme? K/2 =
22/c Mekkora a maximális fenntartható hozam? (Használja g=H összefüggést!) gmax = Hmax =
22/d. Mekkora a nyulak állományának éves növekedése, ha populáció mérete 3 ezer darab? g(3) =