KURZUS: Környezet-gazdaságtan

MODUL: IV. modul: Természeti erőforrások

13. lecke: A kimerülő természeti erőforrások

| Ebben a leckében részletesen tárgyaljuk a természeti erőforrások következő csoportja, a kimerülő természeti erőforrások tulajdonágait és gazdaságtanát.
A követelmények eredményes teljesítése érdekében olvassa el a Környezetgazdaságtan c. jegyzet 13. fejezetét, a 13.1. és 13.2. alfejezeteket!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Tanulja meg a készlet fogalmát! Tanulmányozza a 13.1 ábrát! Tanulja meg a készlet méretét meghatározó tényezőket! Tanulja meg a statikus készletmutató jelentését és mértékegységét! Tanulmányozza a royalty/bérleti díj fogalmát és meghatározását! Tanulja meg a kimerülő erőforrások esetén mi a hosszú távú profitmaximum feltétele! Tanulja meg a Hotelling-szabályt és az azt felíró képleteket! Tanulmányozza a 13.3 és 13.4 ábrákat! Hasonlítsa össze az iparágra és az egyéni termelőre vonatkozó összefüggéseket! Oldja meg és ábrázolja a fejezet végén található gyakorló feladatot!
Követelmények
A leckét akkor sikerült megfelelően elsajátítania, ha Ön képes
kiválasztani a készlet helyes fogalmát, kiválasztani a készlet fogalmát meghatározó tényezőket, felsorolásból kiválasztani a készlet méretét meghatározó tényezőket, felsorolásból kiválasztani a helyes készletmutatót és mértékegységét, felsorolásból kiválasztani a bérleti díj helyes meghatározását, felismerni a Hotelling-szabály helyes egyenletét, a Hotelling-szabályra vonatkozó állításokról eldönteni, hogy igazak vagy hamisak, megkülönböztetni a teljes iparágra és az egyéni termelőre vonatkozó állításokat, megoldani és ábrázolni a jegyzetben találhatóhoz hasonló típusú számítási feladatokat.
Önellenőrző kérdések

| 1. Az alábbi tényezők közül melyektől függ a készlet nagysága?
| az erőforrás világpiaci ára
| az erőforrás helyettesíthetősége
| a kitermelési technológia költsége
| jogi szabályozás
| az újrahasznosítás lehetősége
2. Az alábbiak közül melyik a helyes meghatározás?
| A kimerülő természeti erőforrások készletének nevezzük azt a mennyiséget, amely rendelkezésre áll.
| A kimerülő természeti erőforrások készletének nevezzük azt a mennyiséget, amely a jelenlegi technológiai szint mellett hozzáférhető.
| A kimerülő természeti erőforrások készletének nevezzük azt az ismert mennyiséget, amely a jelenlegi technológiai szint mellett gazdaságosan kitermelhető.
| A kimerülő természeti erőforrások készletének nevezzük azt a mennyiséget, amelyet a jelenlegi piaci áron érdemes kitermelni.
3. Értelmezze a kimerülő erőforrások készletének fogalmát! Döntse el, hogy a táblázat betűvel jelölt celláiba mely fogalmak kerülnek! Írja be a megfelelő számokat a betűk mellé! A: B: C: D: E: F:
4. Az alábbiak közül melyik a helyes statikus készletmutató?
| készlet mennyisége / kitermelési évek száma
| jelenlegi termelés mennyisége / jelenlegi fogyasztás mennyisége
| készlet mennyisége / jelenlegi termelés mennyisége
| készlet mennyisége / világpiaci ár
5. Az alábbiak közül melyik a statikus készletmutató helyes mértékegysége?
| év
| millió tonna
| tonna/év
6. Az alábbi összefüggések közül melyik fejezi ki helyesen a bérleti díj mértékét?
| R=P-MC
| R=MR-MC
| R=MR+MC
| R=MC+M π
| R=M π
7. Az alábbi összefüggések közül melyik nem a Hotelling szabályt fejezi ki?
| R0=Rt/(1+r)t
| P0-MC=Pt-MC/(1+r)t
| P1=MC+(P0-MC)/(1+r)
| P0+MC=Pt+MC/(1+r)t
| P-MC0=P-MCt/(1+r)t
8. Döntse el, hogy az alábbi állítások közül melyek igazak a kimerülő erőforrások termelése esetén a teljes iparágra, az egyéni termelőre és melyek mindkettőre! Írja be a megfelelő számokat a mezőkbe! 1. teljes iparág 2. egyéni termelő 3. mindkettő A határköltség állandó. A piaci ár állandó. A hosszú távú profitmaximum feltétele, hogy a bérleti díj jelenértéke állandó legyen. A Hotelling-szabály érvényes. Tökéletes versenyt feltételezünk.
9. A Hotelling-szabály kimondja, hogy a
| megújuló erőforrások optimális felhasználása esetén a bérleti díj jelenértéke állandó.
| megújuló erőforrások optimális felhasználása esetén az összhaszon jelenértéke állandó.
| kimerülő erőforrások optimális felhasználása esetén az összprofit jelenértéke állandó.
| kimerülő erőforrások optimális felhasználása esetén a royalty jelenértéke állandó.
10. Tökéletesen versenyző bányatársaság számára a réz kitermelése MC=Q függvénnyel írható le, ahol Q a kitermelt réz mennyisége. A réz ára a társaság számára 12 euró. A társaság lelőhelyén összesen 20 ezer tonna rézérc található, melyet a társaság 2 év alatt szeretne kitermelni. Hogyan időzítse termelését a vállalat, ha a két éves időszak alatt profitját szeretné maximálni és a piaci kamatláb 10%?
10/a Mennyi lesz a vállalat termelése az első évben? Q1 =
10/b Mennyi lesz a vállalat termelése a második évben? Q2 =