KURZUS: Környezet-gazdaságtan

MODUL: III. modul: A környezetszennyezés és csökkentése

9. lecke: A szennyezés csökkentése tökéletesen keveredő szennyezések esetében

| Ez a lecke a szennyezés elhárítás különböző lehetséges módjairól szól, valamint bevezetésre kerül egy fogalom, a szennyezés elhárítási határköltség.
A követelmények eredményes teljesítése érdekében olvassa el a Környezetgazdaságtan c. jegyzet 9. fejezet 9.2. és 9.3. alfejezeteit!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Értelmezze a szennyezés elhárítási lehetőségeket egy termelő vállalatnál, a 9.3 ábra alapján! Tanulja meg mi a különbség a flow és a stock típusú szennyezők között! Tanulja meg a hosszú távú, vagy long term szennyező fogalmát! Tanulmányozza az egyes tüzelőanyagok tulajdonságait és szén-dioxid kibocsátásukat! Tanulja meg a környezetvédelmi módszerek csoportosítását, jegyezze meg jellemzőiket! Tanulmányozza a 9.7 ábrát és a hozzá tartozó példát! Értelmezze a szennyezés elhárítási határköltség függvényt és a szennyezés elhárítási költség területét valamint az adó hatását! A példa segítségével oldja meg és ábrázolja a fejezet végén található gyakorló feladatot!
Követelmények
A leckét akkor sikerült megfelelően elsajátítania, ha Ön képes
felismerni szennyezés elhárítási lehetőségeket, megnevezni a 9.3 ábra objektumait, az egyes szennyezőkről eldönteni, hogy flow vagy stock típusúak, felismerni a hosszú távú, vagy long term szennyező fogalmát, felismerni, miért tekinthető zérónak a biomassza elégetése során keletkező CO2 kibocsátás, kiválasztani a fosszilis energiahordozó fogalmát, felismerni a különbséget az extenzív és az intenzív környezetvédelem között, felismerni a különbséget az aktív és passzív környezetvédelem között, egyes eljárásokról meghatározni, hogy a környezetvédelem mely csoportjába sorolhatók, megnevezni a 9.7 ábra objektumait, az ábrához tartozó példa alapján megoldani és ábrázolni a jegyzetbélihez hasonló típusú számítási feladatokat,
Önellenőrző kérdések

| 1. Az alábbi ábrán nevezze el a megjelölt szennyezés elhárítási lehetőségeket! Párosítsa össze az ábra jelöléseit a megnevezésekkel! Írja be a megfelelő betűket a mezőkbe! Termelés visszafogása A kibocsátott szennyezés koncentrációjának csökkentése Csővégi technológia alkalmazása Új termelési technológia alkalmazása Tisztább input alkalmazása
2. Az alábbi szennyezők közül melyek tekinthetők stock típusúnak?
| zaj
| CFC
| CO2
| bűz
3. Mit jelent a long term szennyező fogalma?
| Olyan szennyezőanyag, amely csak későbbi időpontban fejti ki káros hatását.
| Olyan szennyezőanyag, amely egy évnél hosszabb ideig tartózkodik a légkörben.
| Olyan szennyezőanyag, amely hosszú távú humán-egészségügyi problémákat okoz.
| Olyan szennyező forrás, amely hosszú távon is szennyezőanyagot bocsát ki.
4. Miért tekinthető zérónak a biomassza elégetése során keletkező CO2 kibocsátás?
| Azért, mert a növények fotoszintézise révén a biomasszában található teljes szénmennyiség a légkör CO2 tartalmából származik.
| Azért, mert az erdőirtással a légköri CO2 mennyisége csökkenthető.
| Azért, mert a növények élettartamuk alatt légköri szén-dioxidot kötnek meg fotoszintézis során.
| Azért, mert a fotoszintézis az egyetlen CO2 kibocsátást növelő folyamat.
| Azért, mert a növényi szénmennyiség elégetésekor alig keletkezik CO2 kibocsátás.
5. Mit nevezünk fosszilis energiahordozónak?
| A kőszént, a kőolajat és a földgázt.
| Fossziliákat, amelyek a tengeri homokban találhatók meg.
| Olyan vegyületeket, amelyek sok százmillió év alatt, élő szervezetek oxigénmentes bomlásával és felhalmozódásával keletkeztek.
| Olyan élő szervezeteket, amelyek jelentős mennyiségű szenet tartalmaznak.
| Olyan tüzelőanyagokat, amelyeknek magas a kéntartalmuk.
6. Mi a különbség az aktív és a passzív környezetvédelem között?
| Az aktív környezetvédelem az emisszió, a passzív az immisszió mérséklésére törekszik.
| Az aktív környezetvédelem csökkenti az immissziót, a passzív környezetvédelem nem.
| Az aktív környezetvédelem csökkenti az emissziót, a passzív környezetvédelem nem.
| Az aktív környezetvédelem erőfeszítést igényel a vállalattól, míg a passzív környezetvédelem akkor is javulást hoz, ha nem tesz erőfeszítéseket.
7. Mi a különbség az extenzív és az intenzív környezetvédelem között?
| Az extenzív környezetvédelem nem csökkenti le a keletkező szennyezőanyag káros hatását, az intenzív viszont igen.
| Semmi, mindkettő a passzív környezetvédelem egy-egy típusa.
| Az intenzív környezetvédelem erőfeszítést igényel a vállalattól, míg az extenzív környezetvédelem akkor is javulást hoz, ha nem tesz erőfeszítéseket.
| Az intenzív környezetvédelem csökkenti az emissziót az extenzív környezetvédelem nem.
| Az intenzív környezetvédelem csökkenti a termelési folyamatban keletkező szennyezőanyag termékegységre jutó mennyiségét, az extenzív környezetvédelem nem.
8. Párosítsa össze a szennyezés elhárítás különböző módjait és a környezetvédelem módszereit! Írja be a megfelelő betűket a mezőkbe! a) Passzív b) Intenzív c) Extenzív Tisztább input alkalmazása Termelés visszafogása Új termelési technológia alkalmazása Csővégi technológia alkalmazása A kibocsátott szennyezés koncentrációjának csökkentése A létrejövő környezeti kár mérséklése
9. Párosítsa össze a CO2 kibocsátás visszafogására irányuló konkrét intézkedéseket és a környezetvédelem módszereit! Írja be a megfelelő betűket a mezőkbe! a) Passzív b) Intenzív c) Extenzív A leválasztott CO2 óceánok mélytengeri vízrétegeiben történő tárolása Szénpor tüzelés helyett a szén gázosítása Fosszilis energiahordozóra épülő erőművek bezárása és helyette megújuló energiatermelés. Lignit helyett feketeszén elégetése. CO2 leválasztása a légkörből.
10. Az alábbi ábrán nevezze el a megjelölt objektumokat! Párosítsa össze az ábra jelöléseit a megnevezésekkel! Írja be a megfelelő betűket a mezőkbe! MAC TAC t adó összes fizetendő adó eredeti szennyezési mennyiség (qmax) adó hatására kialakuló szennyezési mennyiség (q*) szennyezés elhárítási határköltség a szennyezés elhárítás költsége
11. Oldja meg a fejezet végén található gyakorló feladatot! Adja meg a feladat kérdéseire kapott eredményeket!
Egy országban két nagy villamos erőmű termeli az áramot: az egyik szénpor tüzelésű (A), a másik földgáz tüzelésű (B) hőerőmű. A földgáz erőmű évente kétszer annyi villamos energiát termel, mint a szenes erőmű. Termelése során mindkét erőmű szén-dioxidot bocsát a légkörbe. A kormányzat szén-dioxid emissziós adót vezet be, melynek mértéke
t=3000 Ft tonna
a szén-dioxid minden kibocsátott tonnája után kell fizetni. Szén-dioxid kibocsátásainak csökkentése érdekében egyik erőműnek sem kell termelését korlátoznia, mert különböző szennyezés csökkentő technikák állnak rendelkezésükre. Ezen lehetőségeik alapján a szén-dioxid elhárítási határköltségeiket (MAC) a következő összefüggésekkel írhatjuk le:
MAC (A) =12000−q és MAC (B) =18000− 3 2 q,
ahol q a kibocsátott szén-dioxid tonnája.
11/a. Mennyi a két erőmű eredeti emissziója a szén-dioxid adó bevezetése előtt? qmax(A)= t CO2 qmax(B)= t CO2
11/b. Mennyi a két erőmű szén-dioxid emissziója az emissziós adó bevezetésének hatására? Használja a t=MAC összefüggést! qmaradék(A)= t CO2 qmaradék(B)= t CO2
11/c. Mennyit hárítanak el az egyes erőművek a szén-dioxid emissziójukból? qelhárított(A) = t CO2 qelhárított(B) = t CO2
11/d. Számolja ki mindkét erőmű szennyezés elhárítási költségét! Mennyit költöttek szén-dioxid kibocsátásuk csökkentésére? TACA = Ft TACB = Ft
11/e. Számolja ki mindkét erőmű adófizetési költségét! Mennyit fizettek be szén-dioxid adóra? adóA = Ft adóB = Ft
11/f. Számolja ki mindkét erőmű összes környezetvédelmi költségét! Az összes környezetvédelmi költség A = Ft Az összes környezetvédelmi költség B = Ft
Válaszait ábrázolja!