KURZUS: Környezet-gazdaságtan

MODUL: III. modul: A környezetszennyezés és csökkentése

8. lecke: Globális légköri problémák: a globális klímaváltozás és a sztratoszferikus ózonréteg vékonyodása

| Ez a lecke eltérően az eddigiektől két jelentős globális légköri problémát tárgyal. E két környezeti probléma megismerése fontos tájékozódási alapot nyújt a következő fejezetekhez.
A követelmények eredményes teljesítése érdekében olvassa el a Környezetgazdaságtan c. jegyzet 9. fejezet 9.1. és 9.4. alfejezeteit!
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Tanulmányozza az emberi hatásokat a CO2 kibocsátásában és a fosszilis energiahordozók szerepét! Figyelmesen olvassa el a légkör CO2 koncentrációjának alakulásáról szóló keretezett részt! Tanulja meg az üvegházhatású gázok fogalmát és szerepüket a Föld légkörében! Tanulja meg mit nevezünk üvegházhatásnak! Tanulja meg milyen következtetések vonhatók le a CO2 koncentráció és a Föld felszíni hőmérsékletének alakulásából! Jegyezze meg az éghajlatváltozásra vonatkozó nemzetközi egyezményeket, születésük dátumát és azok tartalmát! Tanulja meg mi az ózonréteg és milyen szerepe van a légkörben! Tanulmányozza az ózonréteg vékonyodásának, az "ózonlyuk" kialakulásának földrajzi elhelyezkedését és időbeli alakulását! Figyelmesen tanulmányozza az ózonkárosító anyagokat és tulajdonságaikat! Figyelmesen olvassa el milyen hatással van az ózonpusztulás a földi életre! Tanulja meg az első nemzetközi ózon egyezmény helyszínét és időpontját, valamint a további nemzetközi egyezmények hatásait a 9.9 ábra alapján!
Követelmények
A leckét akkor sikerült megfelelően elsajátítania, ha Ön képes
felismerni, hogyan változott a légköri CO2 koncentráció az elmúlt 200 évben, kiválasztani az egyes tüzelőanyagok szerepét a CO2 kibocsátásban, felismerni az üvegházhatású gázok fogalmát és szerepüket a légkör folyamataiban, kiválasztani az üvegházhatás helyes megfogalmazását, eldönteni a CO2 koncentráció és a Föld felszíni hőmérsékletének alakulására vonatkozó állításokról, hogy azok igazak vagy hamisak, felismerni az éghajlatváltozásra vonatkozó nemzetközi egyezményeket születésük dátumával együtt, kiválasztani az egyes egyezmények helyes és pontos tartalmát, felsorolásból kiválasztani az ózonréteg szerepét a légkörben, felismerni az "ózonlyuk" fogalmát, kialakulásának helyét és időpontját, felsorolásból kiválasztani az ózonkárosító anyagokat, felismerni az ózonkárosító anyagok tulajdonságait, felismerni milyen hatása van az ózonpusztulás az emberi egészségre, felsorolásból kiválasztani az első nemzetközi ózon egyezmény helyszínét és időpontját, sorrendbe állítani a további nemzetközi egyezményeket az ózonkibocsátás mennyiségére gyakorolt hatásaik szerint.
Önellenőrző kérdések

| 1. Hogyan változott a légköri CO2 koncentráció az elmúlt 200 évben? Az alábbi megállapítások közül melyek helyesek?
| 30%-kal nőtt.
| 30%-kal csökkent.
| Gyorsuló ütemben nőtt.
| Az elmúlt 400 ezer évben nem tapasztalt gyorsasággal nőtt.
| Lassuló ütemben nőtt.
| Nem bizonyítható a növekedése.
| Bizonyíthatóan emberi hatásra nőtt.
Milyen következtetések vonhatók le a CO2 koncentráció és a Föld felszíni hőmérsékletének alakulásából?
2. Döntse el, hogy az alábbi állítások igazak vagy hamisak!
Az elmúlt 400 ezer évben sosem volt ilyen magas a CO2 koncentráció. |
A CO2 koncentráció és a légköri átlaghőmérséklet között ok-okozati összefüggés mutatható ki. |
3. Döntse el, hogy az alábbi állítások igazak vagy hamisak!
A CO2 koncentráció az elmúlt 400 ezer évben nem tapasztalt gyorsasággal nőtt. |
Az éghajlati modellek szerint az átlaghőmérséklet csökkenése is elképzelhető. |
4. Döntse el, hogy az alábbi állítások igazak vagy hamisak!
Nagy valószínűséggel várható, hogy a következő száz évben a Föld felszíni átlaghőmérséklete 1,4-5,8 Celsius fokkal emelkedik. |
Az üvegházhatású gázok koncentrációja a Föld légkörében az emberi tevékenység hatására bizonyíthatóan megnőtt. |
5. Döntse el, hogy az alábbi állítások igazak vagy hamisak!
Az ózonréteg vékonyodása jelentősen hozzájárul a globális éghajlatváltozáshoz. |
A hőmérséklet és a CO2 koncentráció erősen változékonyak, ezért az emberi hatás váratlan és nem ismert változásokat idézhet elő. |
6. Mely tüzelőanyagok alkalmazása nem növeli az üvegházhatású gázok koncentrációját a légkörben?
| Földgáz
| Kőolaj
| Kőszén
| Biomassza
7. Mit nevezünk üvegházhatásnak?
| A Földre érkező rövid hullámhosszú napsugárzást a légköri gázok (üvegházhatású gázok) megszűrik, így az nem éri el a Föld felszínét.
| A Földre érkező napsugárzást a légköri gázok (üvegházhatású gázok) visszaverik, így az nem éri el a Föld felszínét.
| A légköri gázok (üvegházhatású gázok) lassítják a Földről a világűrbe kisugárzó hő távozását, ezzel növelik az átlaghőmérsékletet a Föld felszínén.
| Az üvegházhatású gázok elősegítik a Földről a világűrbe kisugárzó sugárzás távozását, ezzel csökkentik az átlaghőmérsékletet a Föld felszínén.
8. Mit nevezünk üvegházhatású gázoknak, vagy más néven üvegház gázoknak?
| Minden olyan háromatomos, vagy annál nagyobb molekulát, amely képes hosszan a légkörben tartózkodni és a beérkező sugárzást megszűrni.
| Minden olyan kétatomos, vagy annál nagyobb molekulát, amely képes hosszan a légkörben tartózkodni.
| Minden olyan háromatomos, vagy annál nagyobb molekulát, amely képes hosszan a légkörben tartózkodni és annak hővisszatartó képességét növelni.
| Minden olyan háromatomos, vagy annál nagyobb molekulát, amely képes hosszan a légkörben tartózkodni és az ózonréteg bomlását katalizálni.
9. Mely nemzetközi egyezmények szabályozzák az üvegházhatású gázok kibocsátását?
| ENSZ Éghajlatváltozási Keretegyezmény, 1992
| Montreáli Jegyzőkönyv, 1987
| Stockholmi Konferencia, 1972
| Kiotói Jegyzőkönyv, 1997
10. Mit tartalmaz a Kiotói Jegyzőkönyv?
| Az aláíró országok vállalják, hogy az összes ózonkárosító anyagok kibocsátását 2008 és 2012 között beszüntetik.
| Az aláíró országok vállalják, hogy az összes szén-dioxid kibocsátásukat átlagosan 5%-kal csökkentik az 1990-es szinthez képest.
| Az aláíró országok vállalják, hogy az összes üvegházhatású gázkibocsátásukat 2008 és 2012 között átlagosan 5%-kal csökkentik az 1990-es szinthez képest.
| Az aláíró országok vállalják, hogy az összes üvegházhatású gázkibocsátásukat 2008 és 2012 között nullára csökkentik.
11. Válassza ki a helyes választ! Az ózonréteg szerepe a földi élet szempontjából nélkülözhetetlen, mert megszűri az
| UVA és UVB sugárzást;
| UVA és UVC sugárzást;
| UVB és UVC sugárzást;
| UVA, UVB és UVC sugárzást.
12. Válassza ki a helyes választ! Mi az "ózonlyuk" és hol alakult ki?
| Az ózon teljes megsemmisülése az Egyenlítő körül nyáron.
| Az ózonréteg legvékonyabb pontja a déli sarknál szeptemberben.
| Az a terület, ahol az ózon teljesen eltűnt a sztratoszférából, ez lehet egész évben, bárhol a Föld fölött.
13. Mely anyagok bontják a sztratoszferikus ózonréteget? Válassza ki a helyes válaszokat!
| CO2
| Klór
| CFC-k
| Üvegházhatású gázok
| Bróm
14. Mely tulajdonságok jellemzőek a halogénezett szénhidrogénekre (CFC-kre)? Jelölje meg a helyes válaszokat!
| Hosszú tartózkodási idejű (long-term) szennyezők.
| Vegyileg instabil vegyületek.
| UV sugárzás hatására klór és/vagy bróm szabadul fel belőlük.
| Eredetileg kozmetikumokban alkalmazták őket.
| Másodlagos szennyező anyagok.
15. Válassza ki a helyes választ! Mi az UV sugárzás káros humán-egészségügyi hatása?
| Bőrkárosodás
| Vakság.
| Elpusztítja a bőrben lévő pigmenteket.
| Hajhullás.
16. Az alábbiak közül melyik nemzetközi egyezmény szabályozza az ózonkárosító anyagok kibocsátását?
| ENSZ Éghajlatváltozási Keretegyezmény, 1992
| Montreáli Jegyzőkönyv, 1987
| Stockholmi Konferencia, 1972
| Kiotói Jegyzőkönyv, 1997
17. Állítsa növekvő sorrendbe a következő nemzetközi egyezményeket az ózonkárosító anyagok megengedett kibocsátási mennyisége szerint!
1. 2. 3. 4. |  |